	COMISII PARLAMENTARE ÎN STATELE MEMBRE UE

(decembrie 2012)


	Nr.

crt.
	Stat 

membru
	Comisii parlamentare

	1. 
	AUSTRIA
Consiliul

Naţional
	Comisii permanente (şi subcomisii)
- comisia principală (cu subcomisia principală şi subcomisia pentru afaceri europene)
- comisia pentru agricultură şi silvicultură 
- comisia pentru buget (cu subcomisie permanentă) 

- comisia pentru clădirile Parlamentului 

- comisia constituţională 

- comisia pentru protecţia consumatorului 

- comisia pentru Curtea de Conturi  (cu subcomisie permanentă) 

- comisia pentru cultură 
- comisia pentru economie şi industrie 

- comisia pentru educaţie 

- comisia pentru mediu 

- comisia pentru egalitate de drepturi 

- comisia pentru familie 

- comisia de finanţe 

- comisia pentru afaceri externe 

- comisia de sănătate 

- comisia pentru drepturile omului 

- comisia pentru imunităţi 

- comisia pentru incompatibilităţi 

- comisia pentru afaceri interne (cu subcomisie permanentă) 

- comisia juridică 

- comisia pentru forţă de muncă şi afaceri sociale 

- comisia de apărare (cu subcomisie permanentă) 

- comisia pentru problemele Ombudsman-ului 

- comisia pentru petiţii şi iniţiative cetăţeneşti 

- comisia pentru cercetare, inovare şi tehnologie 

- comisia pentru Regulament 

- comisia pentru ştiinţă 

- comisia pentru sport 

- comisia pentru turism
- comisia pentru transporturi



	2. 
	BELGIA
Camera

Reprezentanţilor
	Atribuţiile şi denumirea comisiilor permanente se stabilesc, la începutul fiecărei legislaturi, de către Preşedintele Camerei, cu avizul Conferinţei preşedinţilor. Fiecare comisie permanentă este formată din 17 membri, desemnaţi de grupurile politice conform principiului reprezentării proporţionale. 

Comisii permanente (11): comisia pentru economie, politică ştiinţifică, educaţie, instituţii ştiinţifice şi culturale naţionale, pentru clasele mijlocii şi agricultură; comisia pentru afaceri interne, afaceri generale şi pentru funcţia publică; comisia pentru relaţii externe; comisia pentru finanţe şi buget; comisia pentru infrastructură, comunicaţii şi întreprinderi publice; comisia pentru justiţie; comisia de apărare naţională; comisia pentru afaceri sociale; comisia pentru sănătate publică, mediu şi modernizarea societăţii; comisia pentru revizuirea Constituţiei şi reforma instituţiilor; comisia pentru probleme de drept comercial şi economic.

Comisii temporare

Pot fi înfiinţate la solicitarea Camerei sau a Preşedintelui acesteia, pentru examinarea anumitor proiecte de lege/propuneri legislative. Sunt conduse de un preşedinte (ales de membrii comisiei sau numit, fără vot deliberativ, de Preşedintele Camerei) şi doi vicepreşedinţi. Misiunea comisiei temporare încetează odată cu depunerea raportului asupra proiectului de lege/propunerii legislative cu care a fost sesizată.

Comisii speciale
Se înfiinţează în cadrul Camerei la începutul fiecărei legislaturi, pentru îndeplinirea unor atribuţii specifice. 
Comisiile speciale sunt: comisia pentru naturalizări (17 membri); comisia pentru petiţii (17 membri); comisia pentru urmărirea Comitetului permanent de control al serviciilor de poliţie (7 membri); comisia de control al cheltuielilor electorale şi a contabilităţii partidelor politice (10 membri); comisia pentru controlul comerţului cu arme (13 membri); comisia pentru examinarea cererilor de autorizare a începerii urmăririi penale a unui membru al Camerei (7 membri); comisia pentru examinarea fondurilor financiare ale Camerei (11 membri); comisia pentru Regulament (17 membri).

Comitete consultative 

- Comitetul consultativ pentru probleme europene. Este compus din 10 membri ai Camerei Reprezentanţilor şi 10 europarlamentari. Preşedintele acestei comisii este Preşedintele Camerei. Misiunea comisiei constă în stabilirea şi menţinerea de relaţii permanente între Parlamentul European şi Cameră, precum şi în examinarea şi  avizarea documentelor referitoare la afacerile europene.

- Comitetul consultativ pentru emancipare socială. Fiecare grup reprezentat în comisiile permanente îşi desemnează în acest comitet cel puţin un membru. La solicitarea Camerei, a unei comisii permanente sau din proprie iniţiativă, comitetul îşi exprimă opinia asupra problemelor legate de emanciparea socială. 

- Comitetul consultativ pentru probleme ştiinţifice şi tehnologice. Se înfiinţează în aceleaşi condiţii ca şi Comitetul consultativ pentru emancipare socială. La solicitarea Camerei, a unei comisii permanente sau din proprie iniţiativă, comitetul îşi exprimă opinia asupra problemelor ştiinţifice şi tehnologice care intră în competenţa autorităţii federale. 

Comisii de anchetă
Camera Reprezentanţilor îşi exercită dreptul de anchetă conferit constituţional (art.56), prin intermediul comisiilor de anchetă. Aceste comisii examinează probleme grave apărute în cadrul societăţii (de exemplu, cazurile de dispariţie a copiilor, falimentul Companiei Sabena etc.).
Comisii mixte

- Comisia parlamentară de mediere. Conform art.82 din Constituţie, la începutul fiecărei legislaturi, imediat după alegerea Birourilor, cele două Camere îşi desemnează reprezentanţii în Comisia parlamenară de mediere.
Comisia este formată din: 10 senatori plus Preşedintele Senatului, 10 deputaţi plus Preşedintele Camerei Reprezentanţilor. Membrii comisiei (cu excepţia celor doi Preşedinţi) sunt numiţi de fiecare Adunare, respectându-se principiul reprezentării proporţionale a grupurilor politice. 

Competenţe: soluţionează eventualele conflicte de competenţă între cele două Camere; stabileşte termenele în care Senatul se poate pronunţa asupra unor proiecte declarate urgente de Guvern; stabileşte termenul în care Camera Reprezentanţilor trebuie să se pronunţe asupra unui proiect de lege trimis sau retrimis de Senat; explicitează regulile care guvernează procedura de avizare de către Camere a propunerilor de acte normative ale Comisiei Europene. 
- Comisia de control al cheltuielilor electorale şi al contabilităţii partidelor politice

- Comisia specială însărcinată cu examinarea crizei financiare şi bancare


	3.
	BULGARIA
	Comisii permanente (18): comisia pentru politică economică, energie şi turism;  comisia pentru buget–finanţe; comisia juridică; comisia pentru politică regională şi autonomie locală;  comisia pentru afaceri externe şi apărare;  comisia pentru securitate internă şi ordine publică; comisia pentru agricultură şi silvicultură;  comisia pentru muncă şi politică socială;  comisia pentru educaţie, ştiinţă, copii, tineret şi sport;  comisia pentru sănătate;  comisia pentru mediu şi apă; comisia pentru transport, tehnologia informaţiei şi comunicaţii; comisia pentru cultură, societatea civilă şi media; comisia pentru drepturile omului, religie, sesizările cetăţenile şi petiţii;  comisia pentru combaterea coruptiei, conflicte de interese şi etică parlamentară; comisia pentru controlul Agenţiei de stat pentru securitate naţională; comisia pentru afaceri europene şi pentru supravegherea fondurilor europene; comisia pentru monitorizarea energiei statului şi a reglementării în domeniul apelor. 
Comisii de anchetă. Conform art.79.2 din Constituţie, Adunarea Naţională poate înfiinţa comisii de anchetă (comisii ad-hoc).

	4.
	CEHIA
Camera

Reprezentanţilor
	Comitete parlamentare (17): comitetul pentru agricultură;  comitetul pentru control bugetar;  comitetul constituţional şi juridic; comitetul pentru apărare;  comitetul pentru probleme economice;  comitetul pentru mediu; comitetul pentru afaceri europene;  comitetul pentru afaceri externe;  comitetul pentru sănătate;  comitetul pentru petiţii;  comitetul pentru administraţie publică şi dezvoltare regională;   comitetul pentru ştiinţă, educaţie, cultură, tineret şi sport;  comitetul pentru securitate;  comitetul pentru politici sociale;  comitetul pentru buget;  comitetul electoral;  comitetul pentru mandat şi imunităţi
Comisii permanente (10): comisia pentru bănci;  comisia pentru egalitatea de şanse;  comisia pentru mass-media; comisia pentru supravegherea accesului la dosarele Serviciului Securităţii de Stat;  comisia pentru supravegherea ocupării forţei de muncă în serviciul de tehnică operaţională;  comisia pentru controlul activităţii Serviciului Militar de Informaţii; comisia pentru controlul activităţii Biroului Naţional de Securitate;  comisia pentru controlul activităţii Serviciului Naţional de Informaţii; comisia pentru Constituţie; comisia pentru controlul activităţii Biroului Camerei Deputaţilor
Comisii de anchetă: comisia de anchetă privind procedura de achiziţie publică şi încheierea contractului de livrare a motoarelor pentru vehicule mai mari de 12 tone, între Cehia şi Kapsch (9 membri); comisia de anchetă pentru încălcarea dreptului la viaţă privată al anumitor persoane, în scopul obţinerii de influenţă asupra parlamentarilor (9 membri)
Comisii temporare: comisia temporară pentru soluţionarea problemelor apărute între stat şi biserică/asociaţii religioase referitoare la proprietăţi (11 membri).



	5.
	CIPRU
	Componenţa comisiilor parlamentare se stabileşte de Comisia de selecţie, cu respectarea principiului reprezentării proporţionale a grupurilor politice constituite în cadrul Camerei. 

Comisii permanente (16): comisia pentru agricultură şi resurse naturale; comisia pentru comunicaţii şi lucrări; comisia pentru apărare;  comisia pentru planurile de dezvoltare şi controlul cheltuielilor publice; comisia pentru educaţie;  comisia pentru mediu; comisia pentru finanţe şi buget;  comisia pentru relaţii externe şi afaceri europene; comisia pentru sănătate;  comisia pentru drepturile omului şi egalitatea de şanse;  comisia pentru instituţii, acordarea decoraţiilor şi Ombudsman; comisia pentru afaceri interne; comisia pentru muncă şi asigurări sociale;  comisia juridică; comisia pentru refugiaţi, persoane dispărute, persoane cu dizabilităţi; comisia pentru comerţ şi industrie.

Comisii speciale: Comisia specială pentru examinarea declaraţiilor de avere

Comisii ad-hoc: Comisia ad-hoc pentru Regulamentul Camerei


	6.
	DANEMARCA
	În general, domeniul de competenţă al unei comisii corespunde cu domeniul de competenţă al unui minister. 
Comisii permanente (28): comisia pentru piaţa muncii;  comisia pentru copii şi educaţie; comisia pentru locuinţe şi construcţii civile; comisia pentru afaceri, dezvoltarea economică şi export; comisia pentru afaceri europene; comisia pentru insulele Faroe; comisia pentru finanţe; comisia pentru cercetare, inovare şi perfecţionare; comisia pentru alimentaţie, agricultură şi pescuit; comisia de apărare; comisia pentru naturalizare; comisia pentru climă, energie şi construcţii; comisia pentru probleme religioase; comisia pentru probleme municipale;  comisia pentru cultură;  comisia pentru egalitate de gen; comisia pentru mediu; comisia juridică;  comisia pentru probleme fiscale;  comisia pentru probleme sociale;  comisia pentru sănătate;  comisia pentru transporturi; comisia pentru Consiliul danez de etică; comisia pentru Serviciile de securitate; comisia pentru Regulament; comisia pentru districte rurale şi insule; comisia pentru relaţii externe;  comisia pentru imigraţie şi probleme de integrare. 

Comisii ad-hoc

Sunt comisii temporare, care se înfiinţează pentru examinarea unor probleme speciale. O astfel de comisie este formată tot din 17 membri. Aceste comisii se dizolvă odată cu soluţionarea, de către Parlament, a problemelor care le-au fost supuse spre examinare. La recomandarea unei comisii ad-hoc, Parlamentul poate decide prelungirea mandatului acesteia până la sfârşitul sesiunii. 



	7.
	ESTONIA
	Comisii permanente (11): comisia constituţională; comisia pentru afaceri culturale; comisia pentru probleme economice; comisia pentru mediu; comisia pentru afaceri europene; comisia de finanţe; comisia de relaţii externe; comisia juridică; comisia de apărare; comisia pentru probleme rurale; comisia pentru probleme sociale



	8.
	FINLANDA
	Pentru examinarea iniţiativelor legislative şi a celorlalte probleme cu care este sesizat Parlamentul, se constituie, pe domenii de specialitate, comisii perma​nente, formate din 17 membri permanenţi şi alti 9 supleanţi (cu exceptia comi​siei pentru finanţe, care are 21 de membri şi 19 supleanţi). Acestor comisii li se adaugă Mare Comisie, compusă din 25 de membri şi 13 supleanţi.  Comisiile permanente se constituie pentru întreaga durată a legislaturii. 
Preşedintele Parlamentului, împreună cu vice​preşedinţii şi alţi patru deputaţi sunt membrii unei comisii parlamentare al cărei obiect de activitate îl constituie administrarea Parlamentului şi a bugetului acestuia. Acestei comisii i se subordoneaza Cancelaria Parla​mentului, condusă de Secretarul general.

Comisii permanente (15): comisia pentru probleme constituţionale; comisia pentru afaceri externe;  comisia de finanţe; comisia de audit;  comisia pentru ocuparea forţei de muncă şi egalitate de şanse; comisia pentru administraţie; comisia juridică; comisia pentru transporturi şi comunicaţii;  comisia pentru agricultură şi silvicultură; comisia de apărare;  comisia educaţie şi cultură;  comisia pentru afaceri sociale şi de sănătate;  comisia pentru comert; comisia pentru viitor;   comisia pentru mediul înconjurător



	9.
	FRANŢA
	Comisii permanente (8): comisia pentru afaceri culturale şi educaţie; comisia pentru afaceri economice; comisia pentru afaceri externe; comisia pentru afaceri sociale; comisia pentru apărare naţională şi forţele armate; comisia pentru dezvoltare durabilă şi amenajarea teritoriului;  comisia pentru finanţe, economie generală şi control bugetar; comisia pentru legi constituţionale, legislaţie şi administrare generală a Republicii.

Organe de lucru esenţiale ale Adunării Naţionale, comisiile au o funcţie dublă: de a pregăti dezbaterile legislative din cadrul şedinţelor în plen; de a informa Adunarea şi de a controla Guvernul; nici un text nu este supus dezbaterii fără a fi făcut în prealabil obiectul raportului comisiei competente.  

La începutul noii legislaturi, apoi, anual, la începutul sesiunii ordinare, Adunarea numeşte, pe baza reprezentării proporţionale a grupurilor politice şi la propunerea preşedinţilor acestora, membrii comisiilor permanente. Fiecare comisie desemnează organul de conducere, respectiv biroul, compus dintr-un preşedinte şi, în funcţie de numărul membrilor, 3-4 vicepreşedinţi şi 3-4 secretari. Comisia pentru finanţe numeşte, suplimentar, un raportor general. Fiecare deputat poate fi membru numai într-o comisie permanentă.

Articolul 36 din Regulamentul Adunării Naţionale stabileşte denumirea şi competenţele celor 6 comisii permanente: comisia pentru afaceri culturale, familiale şi sociale; comisia pentru afaceri economice, mediu şi teritoriu; comisia pentru afaceri externe; comisia pentru apărare naţională şi forţele armate; comisia pentru finanţe, economie generală şi plan; comisia pentru legi constituţionale, legislaţie şi administrare generală a Republicii.

Comisia pentru afaceri culturale, familiale şi sociale şi Comisia pentru afaceri economice, mediu şi teritoriu regrupează, fiecare, 1/4 din efectivul Adunării Naţionale (cca 145 de deputaţi), celelalte 4 comisii având un efectiv egal cu 1/8 din numărul total al deputaţilor. 

Comisia pentru afaceri europene

În baza Legii constituţionale din 23 iulie 2008, Delegaţia Adunării Naţionale pentru UE (înfiinţată în 1979) a devenit comisie parlamentară pentru afaceri europene.  Spre deosebire de cele 6 comisii permanente a căror existenţă este prevăzută de Constituţie, această comisie nu dispune de un statut legislativ. Alcătuită din 36 de deputaţi, comisia exercită o dublă misiune, de informare şi de control al activităţii europene în cadrul reprezentării naţionale (prin examinarea textelor europene prezentate de Guvern, audieri periodice ale membrilor Guvernului şi persoanelor cu responsabilităţi în domeniul problemelor europene, precum şi prin publicarea a numeroase rapoarte de informare). Biroul comisiei este format din preşedinte, 4 vicepreşedinţi şi 2 secretari. Preşedintele comisiei este ales pe durata întregii legislaturi şi participă la Conferinţa preşedinţilor. Regulile referitoare la componenţa comisiei prevăd reprezentarea proporţională a grupurilor politice, precum şi reprezentarea echilibrată a comisiilor permanente în diverse organe parlamentare. 
Comisiile speciale

Constituirea unei comisii speciale este de plin drept în cazul în care Guvernul solicită acest lucru sau dacă cererea este formulată de unul sau mai mulţi preşedinţi de grupuri parlamentare al căror efectiv este egal cu majoritatea absolută a membrilor Adunării (cererea nu poate fi formulată pentru proiectele legilor finanţelor şi ale celor privind aprobarea tratatelor internaţionale). 

În alte cazuri - solicitarea unei comisii permanente, a unui grup sau a unui număr de 30 de deputaţi - cererea de constituire a unei comisii speciale se consideră aprobată dacă Guvernul, preşedintele unei comisii permanente sau preşedintele unui grup nu se opune. În caz contrar, decizia privind constitiuirea comisiei speciale se ia de către Adunare. 

Comisiile de anchetă

Înfiinţarea unei comisii de anchetă se face exclusiv pe baza unei iniţiative parlamentare (propunere de rezoluţie pentru crearea unei comisii de anchetă, care trebuie să cuprindă motivele solicitării şi obiectul anchetei).

Comisiile de anchetă sunt compuse din maximum 30 de membri. Acestea au un caracter temporar: misiunea lor ia sfârşit prin depunerea raportului sau cel târziu la expirarea termenului de 6 luni de la data adoptării rezoluţiei de înfiinţare. Legea prevede că prerogativele acestor comisii sunt similare cu cele ale comisiei pentru finanţe.

Comisiile mixte paritare

Compuse din 7 deputaţi şi din 7 senatori, acestea sunt constituite, la iniţiativa Guvernului, în scopul concilierii punctului de vedere al Adunării Naţionale cu cel al Senatului asupra unui text de lege.

Alte organe:

Misiunile de evaluare şi control

În cadrul prerogativelor  sale de control financiar, Adunarea Naţională a înfiinţat două misiuni permanente al căror obiectiv este de a supraveghea eficienţa cheltuielilor publice. Acestea sunt:

· Misiunea de evaluare şi control al utilizării banilor publici (având ca obiectiv supravegherea eficientă a cheltuielilor publice);

· Misiunea de evaluare şi control al legilor de finanţare a asigurărilor sociale (având ca scop verificarea modului de implementare a acestor legi).

Delegaţiile parlamentare

Înfiinţate prin lege, delegaţiile parlamentare sunt organe de reflecţie, proprii fiecărei Camere legislative. Fac excepţie Delegaţia parlamentară pentru probleme demografice şi Grupul de lucru al Adunării Naţionale şi Senatului pentru criza financiară internaţională, care sunt structuri comune celor două Camere. 

Grupul de lucru al Adunării Naţionale şi Senatului pentru criza financiară internaţională s-a înfiinţat din iniţiativă comună a Preşedinţilor celor două Camere, la 29 octombrie 2008, reprezentând o premieră în istoria parlamentară. Grupul, alcătuit din 12 deputaţi şi 12 senatori,  este condus de doi preşedinţi – preşedintele Comisiei pentru finanţe din cadrul Adunării Naţionale şi preşedintele Comisiei pentru finanţe din cadrul Senatului. 

Delegaţii parlamentare: Delegaţia parlamentară pentru planificare; Delegaţia parlamentară pentru drepturile femeilor şi egalitate de şanse între bărbaţi şi femei; Delegaţia parlamentară pentru amenajarea şi dezvoltarea durabilă a teritoriului; Delegaţia parlamentară pentru învăţământ.

Oficiile parlamentare

Create prin lege, oficiile parlamentare sunt organe de reflecţie comune celor două Camere.  În prezent, există trei oficii parlamentare:

- Oficiul parlamentar de evaluare ştiinţifică şi tehnologică, alcătuit din 18 deputaţi şi 18 senatori; preşedintele şi primul vicepreşedinte nu pot aparţine aceleiaşi Camere;

- Oficiul parlamentar pentru evaluarea legislaţiei. Fără a aduce atingere competenţelor comisiilor permanente, membrii acestei structuri colectează informaţii şi elaborează studii de evaluare a impactului legislaţiei, fiind de asemenea investiţi cu misiunea de simplificare a legislaţiei. Este alcătuit din două delegaţii, constituite una la Adunarea Naţională şi cealaltă la Senat.  Fiecare delegaţie a oficiului este formată din preşedintele comisiei juridice şi dintr-un membru al fiecărei comisii permanente, ca membri de drept, şi din 8 membri desemnaţi de grupurile politice;
- Oficiul parlamentar de evaluare a politicilor din domeniul sănătăţii. Are ca obiectiv furnizarea de informaţii referitoare la consecinţele legislaţiei din domeniul sănătăţii publice. Este alcătuit din preşedinţii comisiilor Adunării Naţionale şi Senatului pentru afaceri sociale, din raportorii acestor comisii însărcinaţi cu asigurările de sănătate, ca membri de drept, la care se adaugă 10 deputaţi şi 10 senatori desemnaţi  de grupurile politice. Deputaţii sunt desemnaţi la începutul fiecărei legislaturi, iar senatorii după fiecare reînnoire parţială a Senatului. 



	10.
	GERMANIA
	Comisiile permanente. La începutul fiecărei legislaturi se numesc noi comisii permanente, având o componenţă diferită. Bundestag-ul nu stabileşte complet independent acest structuri de lucru, întrucât înfiinţarea anumitor comisii (comisia pentru afaceri europene,  comisia pentru relaţii externe, comisia de apărare, comisia pentru petiţii) are la bază prevederile articolului 45 din Legea fundamentală (celelalte comisii se înfiinţează prin prevederile Regulamentului). 

În general, organizarea comisiilor permanente stabilite de Bundestag urmăreşte structura Guvernului federal, existând o comisie permanentă pentru fiecare minister. Mai mult, Parlamentul poate acorda o atenţie deosebită unui anumit domeniu pentru monitorizarea căruia desemnează mai multe comisii (de exemplu, Ministerul federal de interne este monitorizat atât de Comisia pentru afaceri interne, cât şi de Comisia pentru sport).

Numărul comisiilor permanente diferă de la o legislatură la alta. În prezent numărul acestora este de 22. În vederea examinării intensive a anumitor subiecte, comisiile permanente  pot înfiinţa şi subcomisii.  
Comisii permanente (22): comisia pentru afaceri europene
; comisia pentru buget; comisia pentru cultură şi media; comisia de apărare; comisia pentru cooperare economică şi dezvoltare; comisia pentru ştiinţe economice şi tehnologie; comisia pentru educaţie, cercetare şi evaluare tehnologică; comisia pentru mediu, conservarea naturii şi securitate nucleară; comisia pentru probleme de familie, vârstnici, femei şi tineret; comisia pentru finanţe; comisia pentru alimentaţie, agricultură şi protecţia consumatorului; comisia pentru relaţii externe; comisia pentru sănătate; comisia pentru drepturile omului şi sprijin umanitar; comisia pentru afaceri interne; comisia pentru muncă şi probleme sociale; comisia juridică; comisia pentru petiţii; comisia pentru examinarea alegerilor; comisia pentru sport; comisia pentru probleme de transport şi de urbanistică; comisia pentru turism.
Fiecare comisie este formată dintr-un preşedinte, un vicepreşedinte şi un anumit număr de membri şi membri supleanţi. În legislatura prezentă, numărul membrilor comisiilor permanente variază între 13 şi 41.  Locurile în comisii se repartizează conform principiului reprezentării proporţionale, în funcţie de numărul mandatelor deţinute de grupurile parlamentare. 

Comisiile de anchetă.  Conform art.44 din Legea fundamentală, comisia de anchetă se înfiinţează pe baza unei moţiuni depuse de ¼ din numărul deputaţilor. Majoritatea comisiilor de anchetă au ca obiectiv examinarea unor posibile activităţi necorespunzătoare ale Guvernului, administraţiei sau ale unor politicieni. Comisia de anchetă elaborează un raport care este prezentat plenului.
Comisia pentru apărare are dreptul de a constitui oricând o comisie de anchetă pentru a asigura o supraveghere parlamentară eficientă a forţelor armate. 

Comisia de mediere. Este o structură care acţionează ca intermediar între Bundestag şi Bundesrat, fiind alcătuită din 16 membri ai Bundesrat-ului şi un număr egal de membri ai Bundestag-ului, numiţi conform principiului reprezentării proporţionale. Are ca scop stabilirea consensului între Bundestag şi Bundesrat în cazul în care textele adoptate de Bundestag nu întrunesc majoritatea în Bundesrat. Dacă decizia luată de Comisia de mediere diferă de cea a Bundestag-ului, este necesar ca plenul să voteze din nou textul în cauză. Dacă un text necesită consimţământul Bundesrat-ului, Bundestag-ul şi Guvernul federal pot, de asemenea, solicita convocarea unei comisii de mediere pentru obţinerea acordului mai sus menţionat. 

Comisia comună. Conform articolului 53.a din Legea fundamentală, Comisia comună a Bundesrat-ului şi a Bundestag-ului are 48 de membri; 2/3 din acest număr sunt membri ai Bundestag-ului, iar 1/3 ai Bundesrat-ului. Comisia comună acţionează ca „un parlament de urgenţă al Germaniei” în situaţia în care obstacole insurmontabile împiedică Bundestag-ul să se reunească în timp util atunci când se declară stare de război (de apărare a statului). Organizarea şi funcţionarea acestei comisii se stabilesc prin Regulamentul adoptat de Bundestag, cu acordul Bundesrat-ului. 



	11.
	GRECIA
	La începutul fiecărei sesiuni ordinare, Parlamentul îşi constituie comisiile permanente pentru examinarea proiectelor de lege şi a propunerilor legislative. Potrivit domeniului de competenţă, comisiile permanente au dreptul să exercite şi controlul parlamentar. 

Comisii permanente (6): comisia pentru cultură şi educaţie; comisia pentru apărare şi relaţii externe; comisia economică; comisia pentru probleme sociale; comisia pentru administraţie publică, ordine publică şi justiţie; comisia pentru producţie şi comerţ. 

Comisii permanente cu statut special (4) înfiinţate în baza art.32 din Regulamentul Parlamentului: comisia permanentă specială pentru bugetul şi bilanţul general ale statului; comisia permanentă specială pentru afaceri europene; comisia pentru monitorizarea sistemului de asigurări sociale; comisia pentru programele şi contractele de înarmare.

Comisii speciale. Guvernul poate propune constituirea unor comisii speciale pentru examinarea unor iniţiative legislative complexe. Comisiile se instituie de Preşedintele Camerei şi au caracter temporar, încetându-şi activitatea în momentul finalizării obiectivelor pentru care au fost înfiinţate.

Comisii speciale permanente. În număr de 4, aceste comisii se constituie la începutul fiecărei sesiuni ordinare a Parlamentului: comisia permanentă specială pentru grecii de pretutindeni; comisia permanentă specială pentru instituţii şi transparenţă; comisia permanentă specială pentru evaluare tehnologică; comisia specială pentru egalitate şi drepturile omului. 
Comisii temporare pentru probleme naţionale sau pentru probleme de interes general. Constituirea acestor comisii temporare se face pe baza hotărârii Parlamentului, la propunerea Guvernului sau a preşedinţilor grupurilor parlamentare, în vederea examinării unor probleme de interes naţional sau general (de exemplu, comisia pentru examinarea traficului şi consumului de droguri).

 Comisiile pentru problemele interne ale Parlamentului. Se constituie la începutul fiecărei sesiuni ordinare şi au competenţe în domeniul organizării şi funcţionării Parlamentului. Acestea sunt: comisia pentru Regulamentul Parlamentului; comisia pentru bugetul Parlamentului; comisia pentru biblioteca parlamentară; comisia pentru relaţiile internaţionale ale Parlamentului.

Comisiile de anchetă. Se pot înfiinţa la propunerea unei cincimi din numărul total al deputaţilor (60 deputaţi). Hotărârea de înfiinţare a comisiilor de anchetă se aprobă cu votul a două cincimi din numărul total al parlamentarilor (120 deputaţi). Constituirea comisiilor de anchetă pentru probleme privind politica externă şi apărarea naţională se face prin hotărâre aprobată cu votul majorităţii absolute a deputaţilor (151 deputaţi). 

	12.
	IRLANDA
Camera

Reprezentanţilor
	Comisii permanente (16): comisia pentru agricultură, alimentaţie şi mediu marin; comisia pentru educaţie şi protecţie socială; comisia pentru mediu şi cultură; comisia pentru afaceri UE; comisia pentru finanţe, cheltuieli publice şi reformă; comisia pentru afaceri externe şi comerţ; comisia pentru sănătate şi copii; comisia pentru implementarea Acordului din Vinerea mare; comisia pentru supravegherea serviciului public şi petiţii; comisia pentru ocuparea forţei de muncă, întreprinderi şi inovaţii; comisia pentru justiţie, apărare şi egalitate; comisia pentru interesele membrilor; comisia pentru proceduri şi privilegii; comisia pentru conturi publice; comisia pentru transport şi comunicaţii; comisia pentru Regulament (afaceri private).

Comisiile comune. Sunt formate din comisii ale ambelor Camere, în conformitate cu regulile specifice ale şedinţelor comune.

Comisii comune: pentru afaceri europene; pentru afaceri externe; pentru arte, sport, turism şi comunitate rurală; justiţie, egalitate, apărare şi drepturile femeilor; asistenţă socială şi familie; întreprinderi şi afaceri; agricultură şi alimentaţie; mediu; finanţe şi serviciul public de transport; sănătate şi copii; educaţie şi ştiinţă; comunicaţii, marină şi resurse naturale.

Comisiile speciale. Se înfiinţează pentru examinarea şi dezbaterea anumitor probleme. 



	13.
	ITALIA
Camera

Deputaţilor
	În general, comisiile permanente sunt organe de pregătire, care examinează textele şi amendamentele, Camera urmând să se pronunţe în şedinţă plenară asupra lucrărilor comisiilor.

Comisii permanente (14): comisia pentru afaceri constituţionale; comisia juridică; comisia pentru afaceri externe; comisia pentru apărare;  comisia pentru buget şi trezorerie;  comisia pentru finanţe; comisia pentru cultură;  comisia pentru mediu, teritoriu şi lucrări publice;  comisia pentru transporturi;  comisia pentru activităţi productive; comisia pentru muncă; comisia pentru afaceri  sociale; comisia pentru agricultură; afaceri europene.
Comisii speciale: Comisia pentru examinarea proiectelor de legi şi Comisia pentru aprobarea decretelor-legi.

În afara comisiilor proprii, Camerele pot institui comisii comune, formate din deputaţi şi senatori, în funcţie de configuraţia politică rezultată din ponderea numerică a grupurilor parlamentare.

Comisii comune prevăzute de Constituţie şi legi constituţionale: Comisia pentru afaceri regionale; Comisia pentru procedurile de acuzare
Comisii comune de supraveghere şi control: Comisia parlamentară pentru securitatea Republicii;  Comisia parlamentară pentru supravegherea serviciilor de difuzare a programelor radio-tv; Comisia pentru controlul activităţii fondurilor de asigurări sociale; Comisia parlamentară de monitorizare a punerii în aplicare în acordului Schengen,  activităţii Europol, pentru  control şi supraveghere în materie de imigraţie; Comisia parlamentară pentru  protecţia copiilor:  Comisia parlamentară privind simplificarea legislaţiei
Comisii comune de anchetă: Comisia parlamentară de anchetă privind fenomenul Mafia şi alte grupări criminale, inclusiv străine.


	14.
	LETONIA
	Comisii permanente (15) : comisia pentru afaceri externe; comisia pentru buget-finanţe ; comisia juridică ; comisia pentru drepturile omului şi afaceri publice ; comisia pentru educaţie, cultură şi ştiinţă ; comisia pentru apărare, afaceri interne şi prevenirea corupţiei ;  comisia pentru administraţie publică şi guvernare locală ; comisia pentru economie, agricultură, mediu şi politică regională ; comisia pentru muncă şi protecţie socială ; comisia pentru mandate şi  etică ; comisia de anchetă ; comisia pentru cheltuieli publice şi audit ; comisia pentru securitate naţională ; comisia pentru coeziune socială ; comisia pentru afaceri europene.



	15.
	LITUANIA
	Comisiile permanente se formează în timpul primei sesiuni a Legislativului nou ales, fiind alcătuite din cel puţin 7 membri şi cel mult 17 membri (cu excepţia Comisiei pentru afaceri europene), conform principiului reprezentării proporţionale a grupurilor parlamentare. Numărul exact de membri din fiecare comisie se stabileşte prin hotărâre a Parlamentului. 

Comisia pentru afaceri europene este compusă din minimum 15 membri, potrivit principiului reprezentării proporţionale a grupurilor parlamentare.  Parlamentarii care sunt membri şi ai altor comisii, precum şi membrii Consiliului Parlamentului pot fi membri ai Comisiei pentru afaceri europene.

Comisii permanente (15): comisia pentru protecţia mediului; comisia pentru audit;  comisia pentru buget şi finanţe; comisia pentru economie; comisia pentru afaceri europene ;  comisia de dezvoltare a societăţii informaţionale; comisia pentru afaceri rurale; comisia pentru securitate naţională şi de apărare;  comisia pentru afaceri sociale şi de muncă;  comisia pentru sănătate; comisia pentru educaţie, ştiinţă şi cultură; comisia pentru afaceri juridice; comisia pentru afaceri externe; comisia pentru administraţia de stat şi a autorităţilor locale; comisia pentru drepturile omului.



	16.
	LUXEMBURG
	Comisiile permanente se stabilesc la începutul fiecărei legislaturi. Fiecare comisie este alcătuită din 5-13 membri (Regulamentul Parlamentului, art.17). 

Comisii permanente (18): comisia pentru relaţii externe şi europene, apărare, cooperare şi imigraţie ; comisia pentru afaceri interne, pentru Marea Regiune şi poliţie ; comisia pentru agricultură, viticultură şi dezvoltare rurală ; comisia pentru clase mijlocii şi turism ; comisia pentru controlul execuţiei bugetare ; comisia pentru cultură ; comisia pentru dezvoltare durabilă ; comisia pentru economie, comerţ exterior şi economie solidară ; comisia pentru educaţie naţională, formare profesională şi sport ; comisia pentru învăţământ superior, cercetare, media, comunicaţii şi spaţiu ; comisia pentru familie, tineret  şi egalitate de şanse  comisia pentru finanţe şi buget ; comisia pentru funcţia publică şi reformă administrativă ;  comisia pentru instituţii şi revizuire constituţională ; comisia juridică (cu subcomisia « Crearea unui drept european al contractelor pentru consumatori şi energie » şi subcomisia « Modernizarea dreptului luxemburghez al societăţilor ») ; comisia pentru locuinţe ; comisia pentru sănătate şi asigurări sociale ; comisia pentru muncă şi ocuparea forţei de muncă. 


	17.
	MALTA
	Comisii permanente (8) : 
- comisia pentru proceduri parlamentare ; comisia pentru privilegii ;comisia pentru bugetul public ;  comisia pentru relaţii externe şi afaceri europene ; comisia pentru probleme sociale ; comisia pentru familie (Regulamentul Parlamentului, Secţiunea IXA, art.120A-120H) ; 
- comisia pentru mediu şi planificarea dezvoltării; comisia pentru Curtea naţională de audit (Legea privind mediul şi planificarea dezvoltării; Legea privind Curtea naţională de audit).


	18.
	MAREA BRITANIE
	Comisiile generale. Sunt structuri de lucru specifice numai Camerei Comunelor. Instituirea sistemului comisiilor generale (la începutul sesiunii 2006-2007, când comisiile permanente au fost transformate în comisii generale) a avut ca scop principal accelerarea procesului legislativ. 

Pentru orice proiect de lege (atât public, cât şi privat
) depus la Parlament, se numeşte o comisie generală, a cărei denumire depinde de conţinutul iniţiativei legislative supuse examinării. O comisie generală este formată din minimum 16 membri şi maximum 50, componenţa acesteia reflectând configuraţia politică a partidelor reprezentate în Cameră. 

Comisia, prezidată de un preşedinte, dezbate proiectul conform regulilor care guvernează dezbaterile în plen asupra proiectelor de lege. Spre deosebire de fostele comisii permanente, comisiile generale sunt abilitate să solicite şi să obţină informaţii scrise şi orale din partea persoanelor oficiale şi experţilor din afara Parlamentului, ceea ce permite fundamentarea informaţională completă a procesului decizional.  

Marile comisii.  Sunt comisii generale suplimentare care au competenţe în dezbaterea de iniţiative teritoriale specifice: Marea Comisie pentru Scoţia (formată din toţi cei 72 de parlamentari scoţieni), Marea Comisie pentru Ţara Galilor (formată din 40 de parlamentari din Ţara Galilor, plus alţi 5) şi Marea Comisie pentru Irlanda de Nord (formată din 18 parlamentari din Irlanda de Nord, plus alţi 25).   

	19.
	OLANDA
Camera

Deputaţilor
	Comisii parlamentare

Domeniul administraţiei (6) : comisia pentru relaţii interne; comisia pentru relaţiile Regatului; comisia pentru securitate şi justiţie; comisia pentru afaceri în domeniul imigraţiei, integrării şi azilului; comisia pentru servicii de securitate şi informaţii; comisia pentru petiţii.
Domeniul economiei şi finanţelor (3) : comisia pentru afaceri economice, agricultură şi inovaţie;  comisia pentru finanţe ; comisia pentru cheltuieli publice.
Domeniul educaţiei : comisia pentru educaţie, cultură şi ştiinţă.

Domeniul planificării spaţiale (2) : comisia pentru infrastructură şi mediu ; comisia pentru creşterea animalelor.
Domeniul social (3): comisia pentru afaceri sociale şi ocuparea forţei de muncă;  comisia pentru sănătate, bunăstare şi sport,  comisia pentru problemele tineretului.
Domeniul relaţiilor  internaţionale (3): comisia pentru relaţii externe; comisia pentru apărare; comisia pentru afaceri europene.
Domeniul de organizare a Camerei Reprezentanţilor (6): comisia pentru indemnizaţiile parlamentarilor; comisia de atestare;  comisia pentru Prezidiu; comisia pentru probleme ICT; comisia pentru procedură; comisia pentru artă.


	20.
	POLONIA
Camera

Deputaţilor
	Comisii permanente (25): - comisia pentru administraţie şi afaceri interne; comisia pentru servicii speciale; comisia pentru controlul de stat; comisia pentru afaceri europene; comisia pentru educaţie, ştiinţă şi tineret; comisia pentru etica parlamentară; comisia pentru finanţe publice; comisia economică; comisia pentru infrastructură; comisia pentru educaţie fizică, sport şi turism; comisia pentru cultură şi media; comisia pentru diaspora; comisia pentru minorităţile naţionale şi etnice; comisia pentru apărare naţională; comisia pentru protecţia mediului, resurse naturale şi silvicultură; comisia pentru probleme constituţionale; comisia pentru familie şi politici sociale; comisia pentru Regulament şi probleme ale deputaţilor; comisia pentru agricultură şi dezvoltare rurală; comisia pentru administraţia locală şi politică regională; comisia pentru trezoreria statului; comisia de relaţii externe; comisia pentru justiţie şi drepturile omului; comisia legislativă; comisia de sănătate.



	21.
	PORTUGALIA
	Comisii permanente (12): comisia pentru afaceri constituţionale, drepturi, libertăţi şi garanţii; comisia de afaceri externe şi pentru comunităţile portugheze; comisia de apărare; comisia pentru afaceri europene; comisia de buget şi finanţe;  comisia afacerilor economice, inovare şi dezvoltare regională; comisia pentru administraţia locală, mediu şi amenajarea teritoriului; comisia pentru educaţie şi ştiinţă; comisia lucrărilor publice, transporturilor şi comunicaţiilor; comisia pentru sănătate; comisia de muncă, securitate socială şi administraţie publică; comisia pentru etică, societate şi cultură. 



	22.
	SLOVACIA
	Comisii permanente (16): comisia pentru mandat şi imunităţi; comisia pentru incompatibilităţi; comisia pentru afaceri europene; comisia constituţională şi juridică; comisia pentru finanţe şi buget;  comisia pentru economie, construcţii şi transporturi; comisia pentru agricultură şi mediu; comisia pentru administraţie publică şi dezvoltare regională; comisia pentru probleme sociale;  comisia de sănătate; comisia pentru apărare şi securitate; comisia pentru relaţii externe; comisia pentru educaţie, tineret, ştiinţă şi sport; comisia pentru cultură şi media; comisia pentru drepturile omului şi ale minorităţilor naţionale; comisia pentru supravegherea deciziilor Serviciului de Securitate Naţională.



	23.
	SLOVENIA
Adunarea

Naţională
	Comitete parlamentare (12): comitetul pentru agricultură, silvicultură, alimentaţie şi mediu; comitetul pentru apărare; comitetul pentru educaţie, ştiinţă, cultură, sport şi tineret; comitetul pentru afaceri europene; comitetul pentru finanţe şi politică monetară; comitetul pentru relaţii externe; comitetul pentru sănătate; comitetul pentru infrastructură şi planificare spaţială; comitetul pentru justiţie, administraţie publică şi autorităţi locale; comitetul pentru muncă, familie, afaceri sociale şi persoane cu dizabilităţi; comitetul pentru economie; comitetul pentru afaceri interne.

Comisii permanente (7): comisia pentru petiţii, drepturile omului şi egalitate de şanse; comisia pentru controlul finanţelor publice; comisia pentru regulament; comisia pentru controlul serviciilor de informaţii; comisia pentru relaţii cu slovenii din străinătate; comisia pentru numiri în funcţii publice şi alegeri; comisia pentru comunităţile naţionale (Regulamentul Adunării Naţionale, art.35)


	24.
	SPANIA
Congresul

Deputaţilor
	Comisii permanente legislative (17): comisia constituţională; comisia pentru afaceri externe; comisia juridică; comisia pentru afaceri interne; comisia de apărare;  comisia pentru locuinţe şi administraţii publice; comisia pentru buget; comisia pentru dezvoltare; comisia pentru educaţie şi sport; comisia pentru ocuparea forţei de muncă şi asigurări sociale; comisia pentru industrie, energie şi turism; comisia pentru relaţiile cu Consiliul de securitate nucleară;  comisia pentru agricultură, alimentaţie şi mediu; comisia pentru sănătate şi protecţie socială; comisia pentru cooperare internaţională şi dezvoltare; comisia de cultură; comisia pentru egalitate de şanse.
Comisii permanente nelegislative (8): comisia pentru Regulament; comisia pentru statutul deputaţilor; comisia pentru petiţii; comisia pentru evaluarea acordurilor Pactului de la Toledo; comisia pentru securitate rutieră şi dezvoltare urbană durabilă; comisia pentru politici de integrare a persoanelor cu dizabilităţi; comisia consultativă pentru numiri;   comisia de control al creditelor pentru cheltuieli confidenţiale.


	25.
	SUEDIA
	Parlamentul are 15 comisii; fiecare comisie este alcătuită din 17 membri, desemnaţi conform principiului reprezentării proporţionale.

Comisii permanente: comisia constituţională ; comisia pentru finanţe ; comisia pentru impozite ; comisia juridică ; comisia pentru afaceri civile ; comisia pentru relaţii externe ; comisia de apărare ; comisia pentru asigurări sociale ;  comisia pentru sănătate şi bunăstare ; comisia pentru cultură ; comisia pentru educaţie ; comisia pentru transporturi şi comunicaţii ; comisia pentru mediu şi agricultură ; comisia pentru industrie şi comerţ ; comisia pentru piaţa muncii.

	26.
	UNGARIA
	Comisii permanente (20): comisia constituţională, juridică şi pentru Regulament; comisia pentru economie şi tehnologia informaţiei; comisia pentru Curtea de audit şi buget;  comisia pentru guvernare locală şi dezvoltare regională; comisia pentru tineret, familie, locuinţe şi probleme sociale; comisia pentru sănătate; comisia pentru drepturile omului, minorităţi, probleme civice şi religioase; comisia pentru afaceri europene; comisia pentru agricultură; comisia pentru educaţie, ştiinţă şi cercetare; comisia de apărare şi securitate internă; comisia pentru relaţii externe; comisia pentru ocuparea forţei de muncă şi probleme de muncă; comisia pentru protecţia consumatorilor; comisia pentru cultură şi media; comisia pentru turism şi sport; comisia pentru dezvoltare durabilă; comisia pentru securitate naţională; comisia pentru coeziune naţională; comisia pentru imunităţi, incompatibilităţi şi mandate


� Are un rol special, având competenţe în domeniul integrării europene, al cooperării cu Parlamentul European şi cu parlamentele naţionale ale statelor membre. Este formată din membri ai Parlamentului European din Germania, precum şi din membri ai Bundestagului, ceea ce îi conferă un statut unic faţă de comisiile permanente ale Adunării Federale.


� Sistemul de drept britanic cunoaşte două categorii de legi: legi publice şi legi private. În categoria legilor publice intră legile iniţiate de Guvern, indiferent de domeniul de reglementare (Government bills), precum şi legile iniţiate individual de membrii Camerei Comunelor care nu au şi calitatea de membri ai Guvernului (Private Members’Bills). Legile private sunt iniţiate din afara Parlamentului, prin intermediul unor petiţii transmise de persoane fizice şi persoane juridice, care au interesul de a se reglementa normativ relaţii de interes strict individual (căsătorie, naturalizare, divorţ etc.). Majoritatea proiectelor de legi private sunt promovate de autorităţi locale sau chiar de companii private.

